**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. janvārī Nr. 31**

(protokols Nr. 2, 29. p.)

**Par grozījumiem Madonas novada pašvaldības domes 26.08.2021. lēmumā Nr. 164 “Par Administratīvās komisijas izveidošanu un sastāva apstiprināšanu”**

Ar Madonas novada pašvaldības domes 26.08.2021. lēmumu Nr. 164 “Par Administratīvās komisijas izveidošanu un sastāva apstiprināšanu”, Madonas novada pašvaldības dome ir izveidojusi Administratīvo komisiju un apstiprinājusi tās sastāvu.

Ņemot vērā, ka ar 01.02.2025. no ilgstošas prombūtnes atgriežas Madonas novada pašvaldības iestādes “Madonas novada Centrālā administrācija” Juridiskās un personāla nodaļas juriste I. Pleša, priekšlikums veikt grozījumus Administratīvās komisijas sastāvā.

Atbilstoši Pašvaldību likuma 10. panta pirmās daļas 13. punktam dome ir tiesīga izlemt ikvienu pašvaldības kompetences jautājumu, turklāt tikai domes kompetencē ir noteikt kārtību, kādā tiek iecelti vai ievēlēti pašvaldības pārstāvji citu publisku personu izveidotajās vai pašvaldības un citu publisku personu kopīgajās komitejās, komisijās, konsultatīvajās padomēs un darba grupās.

Pamatojoties uz Pašvaldību likuma 10. panta pirmās daļas 13. punktu, ņemot vērā 28.01.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Veikt šādus grozījumus Madonas novada pašvaldības domes 26.08.2021. lēmumā Nr.164 “Par Administratīvās komisijas izveidošanu un sastāva apstiprināšanu”:
	1. lēmuma 2.3.1. apakšpunktā ierakstu “2.3.1. Artis Lauva, [..]” aizstāt ar ierakstu “Ilze Pleša, [..]”;
	2. lēmuma 3. punktā ierakstu “Noteikt, ka Administratīvās komisijas sekretāra pienākumus veic komisijas loceklis Artis Lauva” aizstāt ar “Noteikt, ka Administratīvās komisijas sekretāres pienākumus veic komisijas locekle Ilze Pleša”.
2. Uzdot Centrālās administrācijas Juridiskajai un personāla nodaļai veikt grozījumus Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā” noteiktajā kārtībā.

 Domes priekšsēdētājs A. Lungevičs

*Lauva 26199545*